als_Latn dik_Latn sag_Latn
Publikimet e Fundit
- Mediat gjermane japin alarmin, akademiku shqiptar kërkon azil
- Shifra rekord, mbi 2 miliardë USD jashtë vendit në shkurt
- Tiranës i shtohen 13 mijë metra katrorë gjelbërim
- Raporti i OKB: Shqiptarët më të dëshpëruarit në rajon
- Zogu i Ramës u hoqi ndihmën ekonomike 20 mijë familjeve
- Deri në 2013 u rikthyen 133 mijë emigrantë, për dy vjet ikën 56 mijë
Leela Jacinto, Foreign Policy
Është ajo periudhë e vitit kur aktivistët, politikanët dhe mbështetësit e tyre janë të gjithë të angazhuar me eventet e Ditës Ndërkombëtare të Gruas. 8 marsi mund të jetë një tjetër ditë çfarëdo për Shtetet e Bashkuara dhe pjesën më të madhe të vendeve perëndimore, për disa vende të tjera, kjo është një ditë tepër e rëndësishme. Presidentët dhe kryministrat në këtë ditë japin deklarata, ku thuhet se barazia e gruas me burrin është mënyra më e mirë për të zhvilluar racën njerëzore. Fjalimeve u fshihet pluhuri njëvjeçar, misionet rifillojnë dhe dokumentet riekzaminohen me detaje.
Këtë vit është gjithashtu 20-vjetori i Konferencës së Katërt të Gruas të Kombeve të Bashkuara në Pekin, për këtë arsye, të gjithë ata që janë të përfshirë në lëvizjen e të drejtave të grave duan që ky vit të jetë më kuptimplotë. Në selinë e Shteteve të Bashkuara në New York, një konferencë ndërkombëtare e nivelit të lartë për çështjen e grave do të mbledhë sot zyrtarë dhe aktivistë nga e gjithë bota për një event dy javor, ku do të marrin pjesë figura të larta si Hillary Clinton, Bill de Blasio, Michelle Obama dhe artistët më në zë të globit.
Derisa elita mediatike të zhvendoset në Manhattan, gazetarët do të kenë sfilituar të gjitha lajmet që kishin në dispozicion për çështjen e tre vjazave të zhdukura në Londër, të cilat mendohet se kanë kapërcyer kufirin e Turqisë për t’u angazhuar me “kalifatin” e Shtetit Islamik. Kadiza Sultana, 16 vjeç, Shamima Begum, 15, dhe Amira Abase, 15, hipën në një fluturim nga Londra në Stamboll më datë 17 shkurt, duke iu bashkuar grave dhe vajzave që shkojnë drejt Sirisë dhe Irakut, në zonat e kontrolluara nga Shteti Islamik.
Kush e di, ndoshta mund të ndodhë një mrekulli për tre vajzat adoleshente që kanë pushtuar titujt kryesorë të gazetave britanike. Ndoshta mund të gjenden, ndoshta mund të ndërgjegjësohen se “toka e premtuar” drejt të cilës po shkonin ishte në fakt një ferr i frikshën dhe do të kërkojnë të kthehen në shtëpi. Gjithsesi, nëse mrekullia nuk ndodh, autoritetet duket se kanë shumë pak në dorë për t’i shpëtuar këto vajza, ndoshta edhe nga vetja e tyre.
Dy vite e gjysëm më parë u tmerruam kur militantët talibanë sulmuan në mënyrë çnjerëzore një vazjë pakistaneze teksa kthehej në shtëpi nga shkolla, por historia rrënqethëse e Malala Yousafzait na bëri të mendojnë se e mira mund ta mposhtë të keqen. Ajo mbijetoi dhe iu dedikua akoma më shumë kauzës së saj për edukimin e vajzave. Malala mbajti një fjalim përpara Kombeve të Bashkuara dhe fitoi Çmimin Nobel të Paqes.
Këtë vit, situata është ndryshe. Pasi Amnesty International e quajti një “vit shkatërrimtar”, duke thënë se liderët botërore kanë dështuar mjerisht në përpjekjen e tyre për të mbrojtur njerëzit në nevojë, vajzat dhe gratë duhet të fitojnë vëmendje akoma më të madhe, veçanërisht sot. Studentet e shkëlqyera të Londrës po tërhiqen nga një grup islamist, i cili predikon dhe ushtron skllavërinë seksuale, martesën e fëmijëve, nënshtrimin gjinor, vrasjet groteske dhe genocid kundër minoriteteve. Gratë që jetojnë në territoret e pushtuara nga Shteti Islamik janë duke nxitur gratë e tjera të të gjithë botës nëpërmjet rrjeteve sociale, duke postuar foto të “parajsës së xhihadit”. Në këtë pikë, zhvillimet disa shekullore, përpjekjet e jashtëzakonshme të grave që kanë luftuar për barazinë gjinore mund të hidhen në kosh.
Askush nuk ia ka idenë se sa gra dhe vajza janë në rrezik. Disa ekspertë vlerësojnë se 550 gra perëndimore kanë emigruar drejt zonave të kontrolluara nga Shteti Islamik në Siri dhe Irak dhe këtu nuk përfshihen gratë që vijnë nga vendet fqinje arabe. Mund të thuhet se, numri i grave në të gjithë botën të cilat tërhiqen nga mesazhi i Shtetit Islamik, pavarësisht faktit nëse emigrojnë apo jo drejt kalifatit, është duke u rritur në mënyrë
Përgatiti: Klarita Bajraktari
(Të plotë mund ta lexoni në gazetën “RD”)
Video - Momenti i ekzekutimit te biznesmenit Santo
Kerko Lajme
Parashikimi motit
68°
20°
°F | °C
Partly Cloudy
Humidity: 44%
12 mph
Sat
48 | 69
8 | 20
Sun
49 | 73
9 | 22
als_Latn als_Latn als_Latn als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk unk dan_Latn eng_Latn slk_Latn eng_Latn ayr_Latn unk unk hau_Latn unk unk